**КОМИ РЕСПУБЛИКАСА ВЕСЬКӦДЛАН КОТЫРЛÖН ШУÖМ**

**Коми Республикаса йöзöс велöдан министерство йылысь**

Коми Республикалöн Оланподувса 90 статьялöн мöд юкöнса 7 пункт да «Коми Республикаса чина йöз да олöмö пöртысь власьт органъяс йылысь» Коми Республикаса Оланпаслöн 26 статьяса мöд юкöнысь 6 пункт вылö подуласьöмöн Коми Республикаса Веськӧдлан котыр шуис:

1. Вынсьöдны Коми Республикаса йöзöс велöдан министерство йылысь положение содтöд серти.

2. Тайӧ шуӧмыс вынсялӧ сійӧс примитан лунсянь.

3. Лыддьыны вынтӧмӧн «Коми Республикаса йöзöс велöдан министерстволы йöзöс велöдöмын öткымын уджмог сетöм да Коми Республикаса Веськöдлан котырлысь öткымын шуöм вынтöмöн лыддьöм йылысь» Коми Республикаса Веськöдлан котырлысь 2010 во косму тӧлысь 19 лунся 101 №-а шуӧм.

Коми Республикаса Юралысь В.Гайзер

Сыктывкар

2012 вося косму тӧлысь 13 лун

139 №

ВЫНСЬÖДÖМА

Коми Республикаса Веськöдлан котырлöн

2012 во косму тöлысь 13 лунся 139 №-а шуöмöн

(содтöд)

Коми Республикаса йöзöс велöдан министерство йылысь

**ПОЛОЖЕНИЕ**

I. Панас

1. Коми Республикаса йöзöс велöдан министерство (водзö – Министерство) лоö Коми Республикаса олöмö пöртысь власьт органöн, кодi олöмö пöртö йöзöс велöдан, быдтан, том йöз политика юкöнын збыльмöдöм кузя, нормативнöя инöда регулируйтöм кузя, велöдан юкöнын канму услугаяс сетöм котыртöм кузя канму политикалысь удж, а сідзжö видзöдö, кыдзи Коми Республикаса олöмö пöртысь власьт уполномочитӧм орган збыльмöдö Коми Республика мутасын велöдан юкöнын Россия Федерацияöн сетöм уджмогъяссö, кыдзи координируйтö тайö туйвизьясын Коми Республикаса олöмö пöртысь власьт мукöд органлысь уджсö.

2. Министерство аслас уджын мыджсьö Россия Федерацияса Оланподув, федеральнӧй оланподув оланпасъяс, федеральнöй оланпасъяс, Россия Федерацияса Президентлöн да Россия Федерацияса Веськöдлан котырлöн нормативнöй инӧда актъяс вылö, Коми Республикаса Оланподув, Коми Республикаса оланпасъяс, Коми Республикаса Юралысьлöн нормативнöй инӧда актъяс да Коми Республикаса Веськöдлан котырлöн нормативнöй инӧда актъяс вылö, а сiдзжö тайö Положение вылö.

3. Министерство уджалö кыдзи веськыда, сідзи и федеральнöй олöмö пöртысь власьт органъяскöд, Коми Республикаса канму власьт органъяскöд, меставывса асвеськöдлан органъяскöд, общественнöй ӧтувъяскöд да мукöд организациякöд йитöд кутöмöн сылöн компетенция дорö пырысь юалöмъяс серти.

4. Министерство видзӧм вылӧ рӧскодыс могмöдсьö Коми Республикаса республиканскöй сьöмкуд тшöт весьтö, а сідзжö велöдан юкöнö федеральнӧй сьӧмкудйысь воöм Россия Федерацияöн сетöм уджмогъяс збыльмӧдӧм вылӧ субвенцияясӧн.

5. Министерство лоö юридическöй кывкутысьöн, сылöн эм печать Коми Республикаса канму канпас серпасалöмöн да аслас нимöн коми да роч кывъяс вылын, урчитöм образеца мукöд печать, штамп да бланок, а сідзжö Россия Федерациялöн оланпастэчас серти восьтöм тшöтъяс.

6. Министерство олӧмӧ пӧртӧ Коми Республикаса öтувъя велöдан, челядьлы содтöд тöдöмлуна, улыс тшупöда, шöр тшупöда да вылыс тшупöда уджсикасö велöдан канму учреждениеяскӧд, бать-мамтöм челядьлы да бать-мам дöзьöртöг кольöм челядьлы велöдан канму учреждениеяскӧд, а сідзжö Коми Республикаса торъя канму учреждениеяскöд, кутшöмъясöс индöма Коми Республикаса Веськöдлан котырöн (водзö – Коми Республикаса канму учреждениеяс), йитӧдын учредительлысь могъяссӧ да уджмогъяссӧ.

Министерстволöн инпас (юридическöй инпас): Сыктывкар, Карл Маркс улича, 210.

II. Медшöр могъяс

8. Министерство уджлӧн шӧр могъясӧн лоӧны:

1) могмöдö школаöдз велöдан, öтувъя, челядьлы содтöд тöдöмлун сетан, улыс, шöр, вылыс тшупöда уджсикасö велöдан, содтöд уджсикасö велöдан (квалификация кыпöдан) системаын (водзö – велöдан система) специалистъясöс öтувъя велöдан пространствоöн да колана условиеясöн, медым збыльмöдны велöдчысьяслысь, быдтасъяслысь оланподув серти гарантияяс да инöд, а сiдзжö ведöдан учреждениеса педагогическöй уджалысьяслысь инöдъяс да гарантияяс;

2) могмöдö велöдан системаын уджалӧм да сӧвмӧдӧм кузя инӧда, котыртан, финансӧвӧй механизмъяс;

3) дасьтӧ челядьлы да том йӧзлы условиеяс, медым активнӧя пырны обществолӧн социально-экономическӧй, политика да культура олӧмӧ.

III. Канму уджъяс

9. Тайӧ Положениелӧн II юкӧдын индӧм могъяс збыльмӧдӧм серти Министерство олӧмӧ пӧртӧ татшӧм канму удж:

1) видзӧдӧ (дӧзьӧритӧ) Россия Федерацияöн сетöм уджмогъяс серти канмусянь удж:

а) нуӧдӧ Коми Республика мутасӧ пырысь велӧдан учреждениеяскӧд йитӧдын велӧдан качество серти федеральнӧй канму контроль (велӧдан учреждениеяс кындзи, кутшӧмъяс серти велӧдан качество кузя федеральнӧй канму контроль олӧмӧ пӧртӧ федеральнӧй канму власьт органъяс);

б) нуӧдӧ Коми Республика мутасӧ пырысь велӧдан учреждениеяскӧд, мукӧд велöдан удж збыльмӧдысь организацияяскöд, а сідзжӧ меставывса асвеськöдлан органъяскöд, кодъяс збыльмӧдӧны велӧдан юкӧнын веськӧдлӧм, йитӧдын велӧдан юкӧнын канму дӧзьӧр (велӧдан учреждениеяс кындзи, кутшӧмъяс серти велӧдан юкӧнын федеральнӧй канму дӧзьӧр олӧмӧ пӧртӧ федеральнӧй канму власьт органъяс);

в) видзӧдӧ, кыдзи Коми Республика мутасӧ пырысь велӧдан учреждениеяс, а сідзжӧ Коми Республика мутасӧ пырысь организацияяс, кодъяслӧн тэчаса юкӧдувъяс збыльмӧдӧны уджсикасӧ велӧдан уджтасъяс, велӧдан удж олӧмӧ пӧртігӧн кутчысьӧны лицензируйтан корӧмъясӧ да условиеясӧ (велӧдан учреждениеяс кындзи, кутшӧмъяслысь лицензируйтӧмсӧ збыльмӧдӧны федеральнöй олӧмӧ пӧртысь власьт органъяс);

2) дасьтö да сетö Коми Республикаса Юралысьлы да Коми Республикаса Веськӧдлан котырлы Коми Республикаса оланпас, Коми Республикаса нормативнöй инӧда акт балаяс, сы лыдын велöдан, быдтан да том йöзлöн политика юкöнын торъя мога дыр кадся республиканскöй уджтасъяс;

3) дасьтӧ да принимайтӧ артыштӧм компетенцияын велöдан, быдтан да том йöзлöн политика юалӧмъяс кузя инӧда актъяс;

4) лӧсьӧдӧ да нуӧдӧ дінму юӧр системалы канмусянь аккредитуйтӧм, кытчӧ пырӧ Министерствоӧн аккредитуйтӧм велӧдан учреждениеяслӧн удж йылысь юӧръяс;

5) дінму, войтырсикас да этнокультурнӧй юкӧнъясын котыртӧ федеральнöй канму велöдан стандартъяс либӧ федеральнöй канму корöмъяс подув вылын примернӧй медшӧр велӧдан уджтас разработкаяс;

6) сетӧ Коми Республикаса республиканскӧй сьӧмкудйысь муниципальнӧй районъяслӧн (кар кытшъяслӧн) сьӧмкудъяслы Коми Республикаса муниципальнӧй общеобразовательнӧй учреждениеясын медшöр общеобразовательнöй уджтасъяс збыльмӧдӧм вылӧ субвенцияяс, медым могмӧдны ставлы позяна да дон босьттöг улыс тшупöда öтувъя, медшöр öтувъя, шöр (тыр) öтувъя, а сiдзжö содтöд велöдöм босьтӧм вылӧ гражданалöн правояслысь государственнöй гарантияяс;

7) котыртö ставлы позяна да дон босьттöг школаöдз велöдöм, улыс тшупöда öтувъя, ӧкмыс класса öтувъя, шöр (тыр) öтувъя велöдöм медшöр общеобразовательнöй уджтасъяс серти дзоньвидзалунын дзескöдöм позянлуна велöдчысьяслы, быдтасъяслы торъя (коррекционнöй) велöдан учреждениеясын, бать-мамтöм челядьлы да бать-мам дöзьöртöг кольöм челядьлы велöдан учреждениеясын, торъя велöдан да быдтан восьса да пöдса учреждениеясын, дыр кад бурдöдчысь челядьлы санаторий сяма бурдöдан велöдан учреждениеясын, психолого-педагогическöй да медико-социальнöй отсöгын нуждайтчысь челядьлы велöдан учреждениеясын велöдöм (велöдчöм кындзи, кутшӧмъясӧс босьтӧны федеральнöй велöдан учреждениеясын, кӧні лыддьöгсö вынсьöдö Россия Федерацияса Веськӧдлан котыр) Коми Республикаса оланпастэчасöн урчитöм нормативъяс серти;

8) котыртӧ челядьлы улыс тшупöда öтувъя, ӧкмыс класса öтувъя, шöр (тыр) öтувъя велöдöм Коми Республикаса канму велӧдан учреждениеясын;

9) котыртö содтöд тӧдӧмлун сетӧм челядьлы Коми Республикаса канму велöдан учреждениеясын;

10) котыртö улыс, шöр да содтöд тшупöда уджсикасö велöдöм Коми Республикаса канму велöдан учреждениеясын;

11) нуöдö велöдчысьяслысь, кодъяс велöдчисны медшöр öтувъя либӧ шöр (тыр) öтувъя велöдан уджтасъяс серти, канму (итогӧвöй) аттестация, сы лыдын öтувъя государственнöй экзамен формаöн (тшӧтш öтувъя канму экзамен нуӧдны йӧзӧс дасьтӧм, дінмуса юӧръяслысь система лӧсьӧдӧм да нуӧдӧм, öтувъя государственнöй экзаменлöн бöртасъяс йылысь экзаменационнӧй материалъяс да эскӧдангижӧдъяс видзӧм, наӧн вӧдитчӧм да бырӧдӧм, öтувъя канму экзаменын участвуйтысьяслысь экзаменационнöй уджъяс шыльӧдӧм да прöверитöм, а сідзжӧ öтувъя канму экзаменын участвуйтысьясӧс сылӧн бöртасъяс йылысь тӧдмӧдӧм да общественнӧй видзӧдысьясӧс аккредитуйтӧм);

12) лӧсьӧдӧ чужан кыв да чужан литература серти канму (итогӧвöй) аттестация нуӧдан формаяс да пӧрадок йӧзлы, кодъяс медшöр öтувъя либӧ шöр (тыр) öтувъя велöдӧм босьтігӧн велӧдісны чужан кыв да литература;

13) дасьтӧ, йӧзӧдӧ коми кывйысь, коми литератураысь, этнокультурнӧй туйвизя предметъяс серти учебникъяс да велӧдан-методика пособиеяс;

14) бӧрйӧ организацияяс, кодъяс йӧзöдӧны учебнöй пособиеяс, кутшöмъясöн лэдзöма вöдитчыны велöдігöн канму аккредитацияа да öтувъя велöдан уджтасъяс олöмö пöртысь велӧдан учреждениеясын, чужан кывйысь да чужан литенратураысь учебнӧй пособиеяс йӧзӧдан юкӧнын;

15) лӧсьӧдӧ стрӧитчан нормаяс да правилӧяс, санитарнӧй нормаяс, велӧдчысьяслысь, быдтасъяслысь дзоньвидзалун видзӧм, велӧданног да велӧдан жыръяс оборудуйтӧм серти Коми Республикаса канму учреждениеяслӧн велӧдан учреждениеяс дорӧ федеральнӧйяслы содтӧд корӧмъяс;

16) нуӧдӧ Коми Республика мутасын велöдан, быдтан да том йöзлöн политика юкӧнын федеральнӧй торъя мога уджтасъяс збыльмӧдӧм вылӧ мероприятиеяс;

17) могмöдö Коми Республикаын велöдан учреждениеяссö юöръясöн, могмöдö учебникъясöн федеральнöй учебникъяс лыддьöг серти, кутшöмъясöс вöзйöма либö кутшöмъясöн лэдзöма вöдитчыны велöдігöн канму аккредитацияа да öтувъя велöдан уджтасъяс олöмö пöртысь велӧдан учреждениеясын, да учебнöй пособиеясöн, кодъясöн лэдзöма вöдитчыны велöдігöн татшöм велöдан учреждениеясын;

18) котыртö Коми Республикаса канму учреждениеясса да Коми Республика мутасын муниципальнöй велöдан учреждениеясса педагогическöй уджалысьясöс дасьтöм, выльысь велöдöм да квалификация лэптöм Россия Федерацияса оланпастэчас серти;

19) котыртö Россия Федерацияса оланпастэчас серти Коми Республикаса канму учреждениеясын, Коми Республика мутасын муниципальнöй велöдан учреждениеясын педагогическöй уджалысьяслы, кодъяс збыльмӧдӧны школаöдз велöдöм, улыс тшупöда öтувъя, ӧкмыс класса öтувъя, шöр (тыр) öтувъя, улыс уджсикасӧ да шӧр уджсикасӧ велöдан медшöр общеобразовательнöй уджтасъяс, а сідзжӧ содтӧд велӧдан уджтасъяс, аттестация нуöдöм;

20) нуӧдӧ Россия Федерацияса оланпастэчас серти Коми Республикаса канму учреждениеясын юрнуӧдысьяслысь аттестация;

21) дасьтӧ да сетӧ Коми Республикаса Юралысьлы да Коми Республикаса Веськӧдлан котырлы, Коми Республикаса канму власьт органъяслы, йӧзӧс юӧртан средствояслы Коми Республикаын йӧзӧс велӧдан юкӧнын серпас йылысь юӧр да аналитическӧй материалъяс;

22) дасьтӧ да сетӧ Коми Республикаса Веськӧдлан котырлы Коми Республикаса канму учреждениеяс восьтöм, выльысь котыртӧм да тупкöм коланлун йылысь вӧзйӧмъяс;

23) дасьтӧ да сетӧ Россия Федерацияса велӧдан да наука министерствоӧ вылыс тшупöда уджсикасö велöдан федеральнöй канму учреждениеяслысь сӧгласуйтӧмъяс (сӧгласуйтӧмын ӧткажитӧмъяс) Коми Республика мутасын филиалъяс восьтöм да тупкöм кузя;

24) урчитö Коми Республикаса республиканскöй сьӧмкуд тшöт весьтö абитуриентъясöс велöдчыны босьтöм кузя план (контрольнöй лыдпасъяс) улыс тшупöда уджсикасö, шöр тшупöда уджсикасö да вылыс тшупӧда уджсикасӧ Коми Республикаса канму велöдан учреждениеясын, кöні учредительлысь уджсӧ да уджмогъяссӧ збыльмöдö Министерство;

25) котыртӧ оластöм (общественнöй боксянь öпаснöй оласнога) челядькöд да ныв-зонпосникöд да дзоньвидзанлунын дзескöдöм позянлуна челядькöд да ныв-зонпосникöд удж, сы лыдын öтвылысь олöмö пöртысь федеральнöй власьт органъяскöд, Коми Республикаса олöмö пöртысь власьт органъяскöд, меставывса асвеськöдлан органъяскöд да общественнöй котыръяскöд;

26) примитӧ пикӧ воӧм бать-мамтӧм челядьӧс да бать-мам дӧзьӧртӧг кольӧм челядьӧс Коми Республикаса канму велӧдан интернат сяма учреждениеясӧ мӧдӧдӧм йылысь решение опека да попечительство органъяслӧн решение подув вылын;

27) котыртӧ уджтасъяс да методикаяс дасьтӧм кузя удж, мый веськӧдӧма тыр арлыдтӧмъяслысь оланпас серти поведение сӧвмӧдӧм вылӧ, челядьлысь дзоньвидзалун видзӧм вылӧ, а сідзжӧ индӧм уджтасъяс да методикаяс велӧдан учреждениеяслӧн удж практикаӧ пыртӧм кузя;

28) могмöдö материально-техническöя тыр арлыдтöмъяслысь делöяс да налысь инӧдъяс дорйöм кузя муниципальнӧй районъясса да кар кытшса муниципальнӧй юкӧнъяслӧн мутас комиссиялысь удж;

29) нуӧдӧ челядь да ныв-зонпосни костын, кодъяс веськалісны йӧзсянь ӧпаснӧй оласногӧ, дӧзьӧртӧмлун да инӧд торкалӧмъяслысь ӧлӧдӧм кузя мероприятиеяс, сы лыдын Коми Республика сайын пӧдса сикаса торъя велӧдан-воспитательнӧй учреждениеӧ мӧдӧдӧ тыр арлыдтӧмаясӧс, кодъяс вӧчисны инӧд торкалӧм вӧчӧмторъяс;

30) видзӧдӧ, кыдзи тыр арлыдтӧмъясӧс велӧдан юкӧнын кутчысьӧны Россия Федерацияса оланпастэчасö да Коми Республикаса оланпастэчасӧ;

31) могмӧдӧ республиканскӧй психолого-медико-педагогическöй комиссиялысь удж;

32) нуöдö мероприятиеяс, медым олöмö пöртны челядьлысь инӧдъяс шойччöм да дзоньвидзалун бурмöдöм вылö, сӧвмӧдны учреждениеяс, кутшӧмъяслӧн уджыс веськöдöма челядьлысь шойччöм да дзоньвидзалун бурмӧдöм вылö;

33) дасьтö да сетӧ Коми Республикаса сьӧм овмӧс министерствоӧ велöдöм вылö рöскод юкöнын Коми Республикаса республиканскöй сьӧмкуд лöсьöдöм кузя вöзйöмъяс;

34) збыльмӧдö Коми Республикаса республиканскöй бюджетысь сьöмöн медшöр вöдитчысьлысь да сьöм босьтысьлысь могъяс сьöм юкöнын, мый артыштöма Министерство, Коми Республикаса канму учреждениеяс сьӧмӧн видзöм вылö да Министерстволы индöм могъяс олöмö пöртöм вылö;

35) оланпастэчас серти кырымалӧ Коми Республикаын меставывса асвеськӧдлан органъяскӧд Коми Республикаса республиканскӧй сьӧмкудйысь сьӧмкудкостса трансфертъяс сетӧм йылысь сёрнитчӧмъяс;

36) Коми Республикаса канму коланлун вылӧ збыльмӧдӧ вузӧс вайӧм, уджъяс вӧчӧм, услугаяс сетӧм вылӧ заказъяс иналӧм кузя канму заказчиклысь удж;

37) Коми Республикаса канму коланлун вылӧ вузӧс вайӧм, уджъяс вӧчӧм, услугаяс сетӧм вылӧ заказъяс иналігӧн нуӧдӧ донъяс да вузӧс номенклатура (услугаяслӧн сикас) кузя мониторинг, индӧм заказъяслысь прогнозирование, планирование, бюджетирование, контрактация, администрирование;

38) нуӧдӧ терроризмысь да экстремизмысь öлöдöм кузя, наысь лоöмторъяс позянаӧдз бырöдöм кузя мероприятиеяс Коми Республикаын терроризмлы паныд удж нуöдысь комиссиялöн решениеяс серти;

39) нуöдö Министерствоын, Коми Республикаса канму учреждениеясын пöжарысь видзчысян мераяс могмӧдӧм кузя мероприятиеяс;

40) нуӧдӧ Министерствоын мобилизационнöй дасьлун да мобилизация кузя мероприятиеяс, координируйтö, видзöдö да методическӧя могмӧдӧ Коми Республикаса канму учреждениеясын мобилизационнöй дасьлун;

41) нуöдö войтырöс дорйöм кузя мероприятиеяс Коми Республикаын войтырöс дорйöм котыртöм да нуöдöм йылысь положение серти, мый вынсьöдöма Коми Республикаса Юралысьлöн 2008 во йирым тöлысь 13 лунся 97 №-а Индöдöн;

42) нуӧдö «Удж видзан юкöнын öткымын юалöм йылысь» Коми Республикаса Веськӧдлан котырлӧн 2008 во тöвшöр тöлысь 29 лунся 16 №-а шуöмöн индöм компетенцияын Коми Республика мутасын удж видзан медшöр туйвизьяс збыльмöдöм вылӧ мероприятиеяс;

43) Россия Федерацияса оланпастэчас да Коми Республикаса нормативнӧй инӧда актъяс серти нуöдö конфиденциальнӧй сяма информационнӧй ресурсъяс видзӧм кузя, сы лыдын быд морт вылӧ даннӧйяс, а сідзжӧ юöръяс, мый лоӧ канмулӧн гусяторйӧн, мероприятиеяс;

44) Россия Федерацияса оланпастэчас серти нуӧдӧ юöр техника боксянь видзöм кузя мероприятиеяс;

45) нуöдö Коми Республика мутасын велöдан учреждениеяс, кодъяслӧн эм канмусянь аккредитация (федеральнӧй велöдан учреждениеяс да вылыс тшупӧда да вузбӧрса уджсикасӧ велӧдан учреждениеяс кындзи), велӧдан да (либӧ) квалификация тшупӧд йылысь канму образеца документ бланокъясӧн могмӧдӧм кузя мероприятиеяс;

46) урчитö Министерствоса чина йöзлысь лыддьöг, кодъяслöн эм инöд лӧсьöдны велöдан юкöнын административнöй инöд торкалöмъяс йылысь сёрнигижöдъяс, кутшöмъясöс лӧсьӧдӧмыс федеральнöй оланпастэчас серти пырö Россия Федерация субъектъясса олöмö пöртысь власьт органъяслöн уджмогъясö;

47) лöсьöдö велöдан юкöнын административнöй инöд торкалöмъяс йылысь сёрнигижöдъяс федеральнöй оланпастэчас серти;

48) колана ногӧн збыльмӧдӧ Коми Республикаса Юралысьлысь да Коми Республикаса Веськӧдлан котырлысь кесйӧгъяссӧ, кутшӧмъясӧс сетӧмаӧсь Россия Федерацияса Президентлысь кесйӧгъяс да индӧмъяс олӧмӧ пӧртӧм могысь, Министерствоӧн удж юкӧнӧ пыртӧм юалӧмъяс кузя «Россия Федерацияса Президентлӧн кесйӧгъяс да индӧмъяс бурджыка збыльмӧдӧм вылӧ мераяс йылысь» 2011 во рака тӧлысь 28 лунся 352 №-а Россия Федерацияса Президентлӧн Индӧд збыльмӧдӧм серти;

49) збыльмöдö Коми Республикаса Юралысьӧн да Коми Республикаса Веськӧдлан котырӧн решениеяс серти мукöд удж.

IV. Канму услугаяс

10. Тайӧ Положениелӧн II юкӧдын индӧм могъяс збыльмӧдӧм серти Министерство сетӧ татшӧм канму услугаяс:

1) лицензируйтö Коми Республика мутасö пырысь велöдан учреждениеяслысь велöдан удж, велöдан учреждениеяс кындзи, кутшöмъяслысь лицензируйтöмсö збыльмöдö федеральнöй олöмö пöртысь власьт органъяс, лицензируйтö Коми Республика мутасö пырысь организацияяслысь да тэчас юкöдувъяслысь, кодъяс збыльмöдöны уджсикасö дасьтöм кузя уджтасъяс, велöдан удж;

2) канмусянь аккредитуйтö Коми Республика мутасö пырысь велöдан учреждениеяс, велöдан учреждениеяс кындзи, кутшöмъяслысь канмусянь аккредитуйтöмсö збыльмöдö федеральнöй олöмö пöртысь власьт органъяс;

3) эскöдö велöдчöм йылысь, учёнöй степень йылысь да учёнöй ним йылысь канму образеца документ;

4) психолого-медико-педагогическöя видлалö челядьöс да ныв-зонпосниöс торъя велöдан корöмъяс серти, вермытöм челядьöс;

5) видлалö гражданасянь Коми Республикаса йöзöс велöдан министерствоö воöм шыöдчöмъяс;

6) сетӧ Коми Республикаса йöзöс велöдан министерстволӧн документъяс кузя граждана да юридическöй кывкутысьяс корӧм серти архив справкаяс, архив копияяс, архив выпискаяс;

7) сетö том семьяяслы олан условиеяс бурмöдöм вылö социальнöй мынтöмъяс.

V. Инӧдъяс

11. Урчитöм удж юкöнъясын канму уджъяс збыльмӧдӧм, канму услугаяс сетӧм могысь Министерстволӧн эм инӧд:

1) корны да босьтны Коми Республикаса канму власьт органъяссянь, меставывса асвеськöдлан органъяссянь, учреждениеяссянь, организацияяссянь, чина йӧзсянь, гражданасянь колана юöръяс, кутшӧмъяс колӧны Министерстволöн удж юкöнö пырысь юалöмъяс серти решениеяс примитӧм вылӧ;

2) урчитӧм пӧрадокӧн корны наукаса да мукӧд органзизацияӧс, учёнӧйясӧс да специалистъясӧс Министерстволӧн удж юкӧнӧ пырысь юалöмъяс видлалiгöн;

3) котыртны Министерстволӧн удж юкӧнӧ пырысь юалöмъяс кузя координируйтан, сӧвещательнӧй да экспертнӧй органъяс (сӧветъяс, комиссияяс, уджалысь группаяс, коллегияяс);

4) сетны Коми Республикаса учреждениеясса педагогическöй да мукöд уджалысьлы Коми Республикаса канму наградаяс, а сідзжö Россия Федерацияса ведомство наградаяс;

5) индыны ведомство наградаяс.

VI. Удж котыртӧм

12. Министерствоöн веськöдлö Коми Республикаса йöзöс велöдан министр (водзö – министр), кодöс чинö индö да чинысь мездö Коми Республикаса Юралысь федеральнöй олöмö пöртысь власьтлöн органкöд сёрнитчöмöн, кодъяс олöмö пöртöны велöдан юкöнын канму политика да нормативнöй инöда регулируйтöм лöсьöдöм кузя удж.

13. Министр:

1) веськöдлö Министерствоса уджöн öткöн веськöдлан подув вылын;

2) юклӧ аслас вежысьяс костын могъяс;

3) вынсьöдö Министерстволöн тэчаса юкöдувъяс йылысь положениеяс, а сiдзжö Министерствоын уджалысьяслысь чина уджаланартъяс да чина туйдöсъяс;

4) индö уджö да мездö уджысь Министерствоса уджалысьясöс;

5) вынсьöдö урчитöм штат лыд да уджысь мынтысян фонд серти Министерстволысь тэчассö, штатнöй расписаниесö да Министерстволысь сьӧмкуд смета сьӧмкуд ассигнованиеяс серти, мый артыштӧма Коми Республикаса республиканскöй сьӧмкудйын;

6) сетö Коми Республикаса сьöм овмöс министерствоö лöсялана финансöвöй во вылö Коми Республикаса республиканскöй сьöмкуд артмöдöм да Министерстволы, Коми Республикаса канму учреждениеяслы сьöм сетöм кузя вöзйöмъяс;

7) оланпастэчас серти веськöдлö финансöвöй да материальнöй ресурсъясöн, мый лыддьысьö Министерство сайын;

8) Россия Федерацияса оланпастэчас да Коми Республикаса оланпастэчас серти решайтö канму служба йылысь Министерствоын канму служба мунöмкöд йитчöм юалöмъяс;

9) решайтö Министерствоса уджалысьяс дорö ошкана мераяс да дисциплинарнöя кывкутан мераяс йылысь юалöмъяс;

10) урчитöм удж юкöнын сетö ыджыд вермöмъясысь гражданалы да юридическöй кывкутысьяслы ведомство наградаяс;

11) урчитан пöрадокöн кырымалö сёрнитчöмъяс, соглашениеяс, канму контрактъяс урчитöм уджмогъяс серти;

12) урчитан пöрадокöн индö чинö да мездö чинысь Коми Республикаса канму учреждениеясса юрнуӧдысьясöс, кодъяскöд йитöдын учредительлысь уджсö да уджмогъяссö збыльмöдö Министерство, оланпастэчас серти кырымалӧ, вежӧ да киритӧ накӧд удж сёрнитчӧмъяс;

13) урчитан пöрадокöн збыльмöдö ас киöн кутан, вöдитчан да веськöдлан инöд Министерство киын кутан Коми Республикаса канму эмбур вылӧ, мый лыддьысьö Министерство сайын кыдз оперативнöя весьöдлан инöд вылын;

14) вӧчӧ Россия Федерацияса оланпастэчас серти да Коми Республикаса оланпастэчас серти мукӧд уджмог;

15) петкöдлö эсканпастöг Министерствоöс канму власьт органъяскöд, меставывса асвеськöдлан органъяскöд да организацияяскöд йитöдъясын, ёрдъясын, сетö эсканпасъяс;

16) котыртö гражданаöс примитöм, веськыда, быд боксянь да ас кадö видлалö гражданасянь шыöдчöмъяс, Россия Федерацияса оланпастэчас серти примитö на кузя решениеяс;

14. Министрлöн эм вежысьяс, кодъясöс индöны чинö да мездöны чинысь Россия Федерацияса оланпастэчасӧн да Коми Республикаса оланпастэчасöн урчитöм пöрадок серти.

Министрöс вежысьяс уджалöны эсканпастöг Министерство нимсянь министрöн урчитöм инӧдъяс да могъяс серти.

Кор министр кутшöмкö кад абу, сылысь могъяссö олöмö пöртö министрöс медводдза вежысь, а кор министрöс медводдза вежысь абу – министрлöн решение кузя министрöс вежысьяс пиысь öти.

Министрлöн прöст чин дырйи министрлысь могъяссö олöмö пöртöм йылысь решение примитö Коми Республикаса Юралысь.

15. Министерстволысь медыджыд штат лыдсö урчитö Коми Республикаса Веськöдлан котыр.

16. Министерстволöн котыртан тэчасыс артмöма шöр аппаратысь да мутас серти торйöдӧм уджалан местаясысь. Министерстволöн тэчаса юкöдувъясöн лоöны веськöдланінъяс, департаментъяс, юкöнъяс, кодъяс збыльмӧдӧны татшöм медшöр уджалан туйвизьяс:

1) збыльмöдöны öтувъя да школаöдз велöдан, содтöд тӧдӧмлун сетан юкöнын канму политика, норативнöй инöда регулируйтöм, котыртöны челядьлысь дзоньвидзалун бурмöдöм да шойччöм;

2) видзӧдӧны велöдан качество бöрся, велöдан учреждениеяс лицензируйтöны да канмусянь аккредитуйтöны, нуӧдӧны велӧдан юкӧнын Россия Федерацияса оланпастэчасö да Коми Республикаса оланпастэчасӧ кутчысьöм бöрся надзор да контроль;

3) ӧлӧдöны дӧзьӧртӧмлун да тыр арлыдтöмаясöн инӧд торкалӧмъяс, видзöны налысь инöд да оланпас боксянь интересъяс;

4) нуöдöны инöд да кадръяс кузя удж;

5) збыльмöдöны уджсикасö велöдан юкöнын политика;

6) могмöдöны дзоньвидзалунöн дзескöдöм позянлуна челядьöс, а сідзжö бать-мамтöм челядьöс да бать-мам дöзьöртöг кольöм челядьöс социальнöй гарантияясöн да оланпас инöдöн;

7) тӧдмӧдӧны йӧзӧс Коми Республикаын велöдöмӧн;

8) Коми Республикаса канму коланлун вылӧ да Коми Республикаса сьöмкуд учреждениеяслы коланлун вылö иналöны вузӧс вайӧм, уджъяс вӧчӧм, услугаяс сетӧм вылӧ заказъяс, кöні учредительлысь уджсö да уджмогъяссö збыльмöдö Министерство;

9) урчитан пöрадокöн збыльмöдöны Коми Республикаса республиканскöй сьöмкудйысь сьöмöн медшöр вöдитчысьлысь да босьтысьлысь уджъяс сьöм юкöнын, мый артыштöма Министерство, Коми Республикаса канму учреждениеяс видзöм вылö да Министерстволы индöм уджъяс олöмö пöртöм вылö;

10) могмöдöны материально-техническöя, видзöны удж да техника боксянь безопасносьт, дорйöны гражданаöс;

11) збыльмöдöны Коми Республикаын том йöзлысь политика.

Министерстволысь тэчассö вынсьöдö Коми республикаса Юралысь федеральнöй олöмö пöртысь власьт органкöд сёрнитчöмöн, кодъяс збыльмöдöны велöдан юкöнын контроль да дӧзьӧр удж.

17. Министерстволӧн пытшкӧсса удж котыртӧмыс урчитсьӧ Министерствоса уджаланартӧн.

Н. Воробьева - 20 638 пас